polyglot-tagger/wikipedia-language-snippets-filtered huggingface dataset:
‘జన్యుపరమైన మార్పు’కీ ‘సంకరీకరణానికీ’ మధ్య మౌలికమైన తేడా ఒకటి ఉంది. సంకరీకరణంలో మానవ ప్రమేయం ‘కావలసిన లక్షణాలు’ ఉన్న తల్లిదండ్రులని ఎంపిక చేసే వరకే. ‘జన్యుపరమైన మార్పు’ చేసినప్పుడు తల్లిదండ్రులిద్దరిలోనూ లేని కొత్త లక్షణాన్ని ‘బయటనుండి’ తీసుకు వచ్చి ప్రవేశపెడుతున్నాం. అంటే, సాధారణంగా సూక్ష్మజీవి, ఫంగస్, వైరస్, వగైరాల నుండి.
ఈ కొత్త పద్ధతి వల్ల వచ్చిన పర్యవసానం రైతులకి అనుకూలంగా ఉన్నట్లు అనిపించడం లేదు కదా. వ్యాపారపరంగా ఆ కంపెనీలు చేసినదాంట్లో తప్పేమీ లేదు. కాని ఆ కంపెనీలతో పేచీ పడి, వారిని కోర్టులో ఎదుర్కొని రైతు గెలవలేడు. అప్పుడు ఏమిటి చెయ్యడం?
ఒక సంచార వైద్య శాలలో డాక్టర్లు లేరు. పారామెడికల్ సిబ్బంది ముగ్గురు ఉన్నారు. సమీప ప్రాథమిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. డిస్పెన్సరీ, పశు వైద్యశాల గ్రామం నుండి 5 నుండి 10 కి.మీ. దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో ప్రభుత్వ ప్రాథమిక పాఠశాల ఒకటి, ప్రైవేటు ప్రాథమికోన్నత పాఠశాల ఒకటి ఉంది. ఒక ప్రైవేటు ఇంజనీరింగ్ కళాశాల ఉంది.బాలబడి కొత్తవలసలోను, మాధ్యమిక పాఠశాల వియ్యంపేటలోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల కొత్తవలసలోను, ఉన్నాయి. సమీప వైద్య కళాశాల నెల్లిమర్లలోను, పాలీటెక్నిక్‌ విశాఖపట్నంలోను, మేనేజిమెంటు కళాశాల కొత్తవలసలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం కొత్తవలసలోను, దివ్యాంగుల ప్రత్యేక పాఠశాల విజయనగరం లోనూ ఉన్నాయి.
ఇతడు ప్రకాశం జిల్లా పేరాల గ్రామంలో 1846లో పరాభవ నామ సంవత్సరం ఆశ్వయుజ బహుళ అమావాస్యనాడు జన్మించాడు. ఇతడు బాల్యంలో రావుల శేషయ్య వద్ద అమరకోశము, ఆంధ్రనామ సంగ్రహము, బాలరామాయణము చదువుకొన్నాడు. తరువాత అద్దంకి తిరుమల శ్రీకుమార తిరుమలాచార్యుల వద్ద కావ్య, నాటక సాహిత్యం, వ్యాకరణాలంకార శాస్త్రాలు అభ్యసించాడు. వేదం వేంకటరాయశాస్త్రి, తిరుపతి వేంకటకవులు, కొప్పరపు సోదరకవులు, కాశీ కృష్ణాచార్యులు, పిశుపాటి చిదంబరశాస్త్రి ఇతని సమకాలికులు. ఇతడు సుమారు 78 అవధానాలు చేశాడు. ఇతడు విజయనగరం, పిఠాపురం, నూజివీడు, గద్వాల, వనపర్తి, ఆత్మకూరు సంస్థాలను దర్శించి అక్కడి విద్వత్కవులు పెట్టిన పరీక్షలలో విజయం సాధించి ఆయా సంస్థానాధీశులచే సత్కారాలు పొందాడు. ఇతడు 1916లో రాక్షస నామ సంవత్సర పుష్య బహుళ పాడ్యమినాడు మరణించాడు.
ఇతడు అష్టావధానాలు, షోడశావధానాలు, శతావధానాలు అనేకం చేశాడు. ఇతని అవధానాలలో సమస్య, వర్ణన, దత్తపది, న్యస్తాక్షరి, నిషిద్దాక్షరి వంటి అంశాలతో పాటు ఆంధ్రీకరణం, చతురంగము, ఇచ్ఛాంకశ్లోకము, కీర్తన, జావళి, పులిజూదము వంటి అంశాలు కూడా ఉండేవి. ఇతడు భట్టిప్రోలు, గుడివాడ, మైపాడు, సిద్ధవటం, మద్రాసు, సేలం, షోలాపూర్, అప్పయరాజు పేట, కందుకూరు, నెల్లూరు, చెఱుకుపల్లి, పొన్నూరు, నిడుబ్రోలు, వీపూరుపాలెం మొదలైన చోట్ల అవధానాలు, ఆశుకవితా ప్రదర్శనలు చేసి మెప్పుపొందాడు.
పశ్చిమ గాంగుల సంతతి వాడైన, అనంత వర్మన్ చోడగాంగునిచే ఈ రాజ్యం స్థాపించబడింది. తూర్పు చాళుక్యులు, చోళులతో సంబంధ బాంధవ్యాలు కలిగిన తూర్పు గాంగులు, తమ దక్షిణ దేశ సంస్కృతిని ఒరిస్సా ప్రాంతానికి వ్యాపింపజేశారు. వీరి కాలంలో 'ఫణం' అని పిలువబడిన నాణేలు, చెలామణీలో ఉండేవి. రాజ్యస్థాపికుడైన అనంతవర్మ చోళగాంగుడు, హైందవ మతాభిమాని, లలిత కళల పట్ల ఆసక్తిని కలిగి ఉండేవాడు. ప్రసిద్ధ పుణ్యక్షేత్రం పూరి లోని జగన్నాధ ఆలయాన్ని నిర్మించాడు. అనంత వర్మ అనంతరం అనేకమంది గాంగ రాజులు కళింగని పరిపాలించారు. వారిలో చెప్పుకోదగినవారిలో నరసింహదేవ వర్మ - 2 , ముఖ్యుడు. నరసింహదేవ వర్మ - 2 నిర్మింపజేసిన ఆలయాల్లో కోణార్క సూర్య దేవాలయం, శ్రీ కూర్మనాధుని దేవాలయం , వరాహలక్ష్మీ నరసింహస్వామి దేవాలయం, సింహాచలం ముఖ్యమైనవి.
సా.శ. 1264 నరసింహదేవుని మరణం తర్వాత, తూర్పు గాంగుల శక్తి క్షీణించడం ఆరంభమైంది. సా.శ. 1324లో ఢిల్లీ సుల్తానులు, సా.శ. 1356లో విజయనగర ప్రభువులు కళింగ, ఓఢ్ర దేశాలపై దండెత్తి ఓడించారు. అయితే, చివరిపాలకుడైన నరసింహదేవ - 4 సా.శ. 1425లో మరణించేవరకు కళింగ-ఓఢ్ర ప్రాంతంపైన తూర్పు గాంగుల ఆధిపత్యం కొనసాగింది. సా.శ. 1434-35లో పిచ్చి రాజైన భానుదేవ-4 ని గద్దె దించి, మంత్రి అయిన ఓఢ్ర కపిలేంద్ర సింహాసనాన్ని అధిష్టించి, సూర్యవంశ సామ్రాజ్యాన్ని స్థాపించాడు. తూర్పు గాంగులు మతానికి, కళలకి ప్రాధాన్యత ఇచ్చారు. వీరి కాలంనాటి ఆలయాలు భారతీయ శిల్పకళ యొక్క గొప్పదనాన్ని చాటుతూ ఉన్నాయి.
వీరి కుమారుడైన అనంతవర్మన్ చోడగాంగ, గంగా - గోదావరి నదీముఖద్వారాల మధ్యనున్న ప్రదేశాన్నంతటినీ పరిపాలించి 11వ శతాబ్దంలో తూర్పు గాంగ సామ్రాజ్యాన్ని స్థాపించాడు. శైవునిగా పుట్టిన అనంతవర్మ, రామానుజాచార్యుని ప్రభావంతో వైష్ణవునిగా మారి పూరి వద్దనున్న జగన్నాధ ఆలయం నిర్మింపజేశాడు. చోళుల, గాంగుల వంశాన్ని సూచింపజేస్తూ చోడగాంగ అనే పేరుని ధరించాడు. త్రికళింగాధిపతి బిరుదును మొదటిగా ధరించినది, అనంతవర్మే. తన రాజధానిని శ్రీముఖలింగంనుండి సామ్రాజ్య మద్యంలో ఉన్న కటకానికి మార్చాడు
మహామేఘవాహన సామ్రాజ్యం పతనమైన తర్వాత, కళింగ ప్రాంతం అనేక స్థానిక నాయకుల పాలనలోకి వెళ్ళిపోయింది. ఈ స్థానిక నాయకులంతా కళింగాధిపతి బిరుదుని ధరించినవారే. తూర్పు గాంగుల మొదటగా గురించి తెలిసినది, ఇంద్రవర్మ - 1 నుండి మాత్రమే. ఇంద్ర వర్మ - 1 విష్ణుకుండిన రాజైన ఇంద్రభట్టారకుని ఓడించి శ్రీముఖలింగం రాజధానిగా తన స్వతంత్ర పాలనని ప్రారంభించాడు. తూర్పు గాంగులు 'త్రికళింగాధిపతి', 'సకల కళింగాధిపతి' బిరుదుని ధరించారు.
తూర్పు గాంగులు మధ్యయుగ భారతదేశానికి చెందిన సామ్రాజ్య పాలకులు. వీరి స్వతంత్ర పాలన 11వ శతాబ్దం నుండి 15వ శతాబ్ద ప్రారంభం వరకూ, ప్రస్తుత ఒరిస్సా రాష్ట్రముతో పాటు, ఆంధ్ర ప్రదేశ్, ఛత్తీస్ గఢ్, పశ్చిమ బంగ లోని అనేక ప్రాంతాలలోకి విస్తరించి, సాగినది. వారి రాజధాని కళింగ నగరం లేదా ముఖలింగం . కోణార్క సూర్య దేవాలయం నిర్మాతలుగా ప్రపంచ ప్రజలు ఇప్పటికీ తలుచుకుంటారు.
సా.శ. 1198లో రాజ్యానికి వచ్చిన రాజరాజు-3, సా.శ. 1206లో కళింగ పై సాగిన బెంగాల్ ముస్లింల దండయాత్ర నియంత్రించలేకపోయాడు. వీరి దండయాత్రనిని నిరోధించిన, అతని కుమారుడు అనంగభీమ -3, తన విజయానికి సంకేతంగా భవనేశ్వరం వద్ద మేఘేశ్వరాలయాన్ని నిర్మించాడు. అతని కుమారుడు నరసింహదేవ వర్మ-1, దక్షిణ బెంగాలుపై దండెత్తి వారి రాజధాని గౌర్ని ఆక్రమించాడు. ఆ విజయానికి గుర్తుగా కోణార్క్ వద్ద సూర్యదేవాలయాన్ని నిర్మించాడు.
తూర్పు గాంగులు, తమ రాజ్యంలోని అన్ని మతాలనీ, భాషలని సమానంగా చూసారు. వీరి రాజ్యంలో తెలుగు, ఒరియా, సంస్కృతం, అపభ్రంశ భాషలను మాట్లాడే ప్రజలున్నారు. సంస్కృత భాష రాజభాషగా ఉండినది. అన్ని ప్రాంతాలలోనూ తెలుగు, సంస్కృత, ఒరియా శాసనాలు వేయించారు. పరిపాలనాభాషగా ఒరియా భాషకి స్థానం కల్పించినది, తూర్పు గాంగులే. అయితే, తమ ఆస్థానాలలో తెలుగు, ఒరియా కవులను పోషించిన దాఖలాలు లేవు.
తూర్పు గాంగులు, తొట్టతొలి పాలకుల అనంతర రాజులు వేంగి చాళుక్యుల ఆధిపత్యాన్ని అంగీకరించారు. అయితే వేంగి చాళుక్యుల అంతర్గత తగాదాలను అదునుగా తీసుకుని వజ్రహస్త - 1, స్వాతంత్ర్యం ప్రకటించుకున్నాడు. ఈ కాలంలో బౌద్ధ, జైన మతాల స్థానాన్ని శైవ మతం ఆక్రమించింది. 8వ శతాబ్దానికి చెందిన తూర్పు గంగరాజు కామార్ణవుని కాలంలో శ్రీముఖలింగంలోని మధుకేశ్వరాయం లేదా ముఖలింగేశ్వరాయం నిర్మించబడింది.
రాజ్యవిస్తరణ అనంతరం కటకానికి రాజధాని మార్చినప్పటికీ స్థానికేతరులైన కారణంచేత, స్థానిక నాయకులకి అసంతృప్తి ఉండినట్టు పలువురు పరిశోధకులు అభిప్రాయపడుతున్నారు. తూర్పు గాంగులు తమ రాజ్యాన్ని జాతులకి, భాషలకి అతీతంగా తమ రాజ్యాన్ని “పురుషోత్తమ సామ్రాజ్యం”గా పేర్కొన్నారు. కళింగ రాజ్యం లేదా ఓఢ్రరాజ్యం అని ఏ శాసనాలలోనూ పేర్కొనలేదు.
బెంగాల్ ప్రాంతంనుండి, ఉత్తరాది నుండి నిరంతరం సాగిన ముస్లిం దండయాత్రల నుండి తూర్పు గాంగులు తమ రాజ్యాన్ని కాపాడుకుంటూ వచ్చారు. సామ్రాజ్యం వర్తకవాణిజ్యాలలో పురోగమించింది. సామ్రాజ్యాధినేతలు, తమ ధనాన్ని ఆలయనిర్మాణంలో వెచ్చించారు. చివరి రాజు భానుదేవ-4 కాలంలో ఈ సామ్రాజ్యం అంతమైంది.
వజ్రహస్త-3 కుమారుడైన దేవేంద్ర వర్మ రాజరాజ దేవుడు - 1, చోళులతోను, తూర్పు చాళుక్యులతోనూ యుద్ధాలు చేస్తూ, రాజ్యానికి పటిష్ఠపరుచుకునేందుకు, చోళ రాజకుమారి, రాజసుందరిని వివాహం చేసికున్నాడు. ఈమె చోళ చక్రవర్తి అయిన వీరరాజేంద్ర చోళుని కుమార్తె, మొదటి కులోత్తుంగ చోళుని సోదరి.
సెప్టెంబర్- 5 - 2013 రవేంద్ర భారతి హైదరాబాద్ లో ఎంతో ప్రతిష్ఠాత్మకమైన “ఆంధ్రప్రదేశ్ ప్రభుత్వ ఉత్తమ అధ్యాపక అవార్డు” .
సిమ్మన్న ఆంధ్ర విశ్వ కళాపరిషత్ దూర విద్యా కేంద్రంలో తెలుగు విభాగంలో పనిచేస్తున్నారు. వీరు భాష, సాహిత్యం, వ్యాకరణం, విమర్శ మొదలైన రంగాలకు సంబంధించి 60 గ్రంథాల్ని రాశారు. అందులో 58 గ్రంథాలు ముద్రణకు నోచుకున్నాయి. రెండు అముద్రితంగా ఉన్నాయి. సిమ్మన్న గారు 310 కి పైగా రాసిన పరిశోధన పత్రాలు భారతి, తెలుగు, నవభారతి, సాహితీ స్రవంతి, భావవీణ, చేతన, చినుకు, మూసీ, నడుస్తున్న చరిత్ర మొదలైన ప్రముఖ పత్రికల్లో ముద్రించబడ్డాయి. 45 కి పైగా రేడియో ఉపన్యాసాలిచ్చి శ్రోతల్ని అలరించారు. 100 కి వివిధ సాహితీ సభల్లో ఉపన్యాసాలిచ్చి సభను రంజింపజేశారు.
సిమ్మన్న గారి గైడెన్స్ లో 27 మందికి ఎం.ఫిల్, 10 మందికి పి.హెచ్.డిలు వచ్చాయి. సిమ్మన్న రచనల పై వివిధ పత్రికల్లో 20 వ్యాసాలు రాశారు. వీరు ఆంధ్ర విశ్వ కళాపరిషత్
“బోర్డ్ ఆఫ్ స్టడీస్ ఇన్ తెలుగు” చైర్మన్ గా వ్యవహారించారు. అంతేకాకుండా వివిధ విశ్వ విద్యాలయాల్లో “బోర్డ్ ఆఫ్ స్టడీస్ మెంబర్”గా ఉన్నారు. ప్రస్తుతం వీరు డాక్టర్ బి.ఆర్.అంబేద్కర్ విశ్వ విద్యాలయాల్లో తెలుగు విభాగం, “బోర్డ్ ఆఫ్ స్టడీస్ ఇన్ తెలుగు” చైర్మన్ గా ఉన్నారు.
ఆచార్య సిమ్మన్న రాసిన “ఆంధ్ర భాషా చరిత్ర”, “తెలుగు సాహితీ చరిత్ర”, “తెలుగు సాహిత్య విమర్శ సిద్దాంతాలు”, “ఆధునిక భాషా శాస్త్ర౦” అనే గ్రంథాలు సివిల్ సర్విస్, గ్రూప్-1, గ్రూప్-2, నెట్, స్లెట్, వివిధ పోటీ పరీక్షలకు వెళ్ళే విద్యార్థులకే కాక, అన్ని విశ్వ విద్యాలయాల్లో ఎం.ఎ తెలుగు చదివే విద్యార్థులకు ఎంతగానో ఉపయోగపడుతున్నాయి. ముఖ్యంగా అధ్యాపకులకు, పరిశోధకులకు, సాహితీ ప్రియులకు ఉపయోగపడుతున్నాయి. వీరు రాసిన “తెలుగు భాషా చరిత్ర” అనే గ్రంథం ఆంధ్రప్రదేశ్ హిందీ అకాడమి వారు హిందీ భాషా లోనికి అనువదించారు.
క్లిష్టమైన పాట్యామశాలను సైతం సులభమైన పద్ధతిలో దూర విద్య కేంద్రాల్లో ప్రత్యేకంగా నిర్వహించే తరగతుల్లో భోదిస్తున్నారు. సిమ్మన్న బోధనకు సంబంధించిన తరగతి ఉన్నదని తెలుసుకున్న విద్యార్థులు ఎక్కువ సంఖ్యలో హాజరు అవుతారని చెప్పటం సహజోక్తి మాత్రమే. “ఎంతటి క్లిష్ట విషయాన్ని అయినా అతిసరలంగా, సుభోధకంగా వ్యక్తికరించ గల నేర్పు నైపుణ్యం సిమ్మన్న గారి సొంతం”.
సిమ్మన్న మిక్కిలి చదవరి. “పట్టెనేని విడిచి పెట్టరాదు” అని అన్నట్లు “పట్టిన పట్టును సాధించటంలో ఉడుము కూడా సిమ్మన్న గారి ముందు తక్కువే” అని చెప్పవచ్చు. ఎంత దీక్ష లేకపోతే ఆయన “ సంస్కృతం, హిందీ, తమిళం, ఉర్దూ, లింగ్విస్టిక్స్, ట్రాన్స్లేషన్, ఫంక్షనల్ ఇంగ్లీష్ మొదలైన ఏడు అంశాల్లో డిప్లామోలు పొందగలిగారు. ఏ అంశం మీద వ్యాసం రాయాలన్నా, ఏ విషయం మీద గ్రంథం రాయాలన్నా సిమ్మన్న గారు బహు గ్రంథ పరిశీలన చేస్తారు అని వారి రచనల్ని చదినప్పుడు తెలుస్తుంది”.
లో శ్రీమతి వి.ఆరుద్రమ్మ, డాక్టర్ వి. కృష్ణమూర్తి పుణ్య దంపతులకు జన్మించారు. వీరు ప్రాథమిక విద్య, ఉత్తమ విద్య తిమడాం గ్రామంలో పూర్తి చేసారు. ఇంటర్ విద్యను నరసన్న పేట ప్రభుత్వ జూనియర్ కళాశాలలోనూ, డిగ్రీ విద్యను విజయనగరం ఎం.ఆర్. కళాశాలలోనూ, ఎం.ఎ ఆంధ్ర విశ్వ కళా పరిశాత్తులోను విద్యను అభ్యసించి, అంతటితో ఆగక డాక్టరేట్ పట్టాను కూడా పొందారు. ఆంధ్ర విశ్వ కళా పరిశాత్తు, స్కూల్ ఆఫ్ డిస్టెన్స్ ఎడ్యుకేషన్ లో తెలుగు శాఖలో అధ్యాపక ధర్మం నిర్వహిస్తూ, విద్యార్థుల మస్తిష్క క్షేత్రాల్లో మరువలేని అక్షరబీజాలు వెదజాల్లూతూ, ఉత్తమ ఫలాలు అందుకుంటూ, తెలుగు సాహితీ సరస్వతికి సేవలందిస్తూ, ఎన్నో పురస్కారాలను, అవార్డులను, “భాషా విభూషణ” అనే బిరుదుని అందుకున్న ఘనుడు.
ఇలా ఎన్నో పురస్కారాలు, అవార్డులు అందుకున్నారు. వందకి పైగా వివిధ సాహితీ సంస్థలు, ఇతర ప్రముఖ సంస్థలు ఆచార్య సిమ్మన్న సాహితీకృషిని గుర్తించి ఘనంగా సన్మానించింది.
ప్రాచీన సాహిత్యానికి సంబంధించి కానీ, వ్యాకరణానికి సంబంధించి కానీ, భాషా చరిత్రకు సంబంధించి కానీ, భాషా శాస్తానికి సంబంధించి కానీ, సాహిత్య విమర్శకు సంబంధించి కానీ ఏదో ఒక రంగంలో నిష్ణాతులు అన్పించుకున్న వారు పెక్కు మంది ఉన్నారు. అయితే పైన పేర్కొన్న అన్ని అంశాల్లోనూ నిష్ణాతులు ఆచార్య వెలమల సిమ్మన్న గారు. ఇదే అయన గొప్పతనం, వారిలో ఉన్న ప్రత్యేకత, విశిష్టత. “కృషితో నాస్తిదుర్భిక్షం” అనే ఆర్యోక్తి ఊరకే పోదు.సిమ్మన్న గారి లాంటి నిరంతర క్రుషికులే దీనికి సాక్ష్యంగా చెప్పవచ్చు.
బహు విద్యాయోగ్యతలు కలిగిన ఉత్తమ విద్యార్థిగా, పరిశోధన స్థాయి విద్యార్థులకు మార్గదర్శకునిగా, ఆకాశవాణిలో గళాన్ని వినిపిస్తూ, తన బాణిలో తెలుగు సాహితీ రంగంలో తన కాలాన్ని నదిపిస్తూ, ఎన్నో సభల్లో, సెమినార్లల్లో ప్రసంగాల ద్వారా సాహితీ అభిమానుల్ని ఆకర్షిస్తూ, విశ్వవిద్యాలయ స్థాయిలో ముల్యాకకునిగా మన్ననలను పొందారు.
ఆచార్య వెలమల సిమ్మన్న బహు గ్రంథకర్త, శతాధిక విమర్శనాత్మక వ్యాస రచయిత, సుప్రసిద్ధ భాషా శాస్త్రవేత్త, ప్రముఖ విమర్శకులు, ఉత్తమ పరిశోధకులు, ఆదర్శ అధ్యపకులు, నిరంతర నిర్విరామ సాహితీ కృషీవలుడు ఆచార్య వెలమల సిమ్మన్న గారు.
డెక్కన్ క్వీన్ 1930 జూన్ 1 న ప్రారంభించారు. బ్రిటిష్ వారు భారతదేశమును పరిపాలిస్తున్న రోజులలో, భారతదేశం లోని బ్రిటిష్ ప్రజలు అయిన వారికోసం, పడవ పందెముల అభిమానులు కొరకు, పూనా నుండి బాంబే వరకు ఏర్పడిన ఒక వారాంతం రైలు. రైలు యొక్క మొదటి సేవలు కళ్యాణ్ నుండి, పూనా వరకు నిర్వహించారు. ఇది బాంబే విక్టోరియా టెర్మినస్ నుంచి ప్రారంభమయిన కొద్దికాలంలోనే దీనిని ఒక రోజువారీ సేవకు మార్చారు. ఇది భారతీయ రైల్వేలు యందు అతి దీర్ఘకాలంగా, అంతరాయం లేకుండా, ఆవిరి శక్తిని ఎప్పుడూ అమలు పరచకుండా నడుస్తున్న రైళ్లు జాబితా వాటిలో ఇది ఒకటి. డెక్కన్ క్వీన్ ప్రారంభం నుండి, ఎలక్ట్రిక్ లోకోమోటివ్స్ మాత్రమే ఉపయోగించి అమలు చేయబడింది. అప్పుడప్పుడు, అసలు లోకోమోటివ్ వైఫల్యం చెందిన విషయంలో మాత్రము, డీజిల్ ఇంజను వాహనము డెక్కన్ క్వీన్ ఎక్స్‌ప్రెస్ నకు ఇవ్వబడింది. ఈ రైలు రేక్ రంగులో ఎరుపు నుండి పసుపునకు అటు తర్వాత నీలం రంగునకు అనేక మార్పులు చోటు చేసుకున్నాయి.
డెక్కన్ క్వీన్, లో కేవలం స్త్రీలు కోసం మాత్రమే ఒక భోగీ కలిగిన మొదటి రైలు, ప్రథమ స్థానములలో ఉన్నవాటిలో ఈ అంశాన్ని కలిగి ఉండటం ఒక విశేషం.
డెక్కన్ క్వీన్, 1966 సం.లో భారతీయ రైల్వేలు నుండి ప్రామాణిక సమగ్ర వ్యతిరేక టేలీస్కోపిక్ కార్లతో కూడిన ఒక సరికొత్త కొత్త రేక్ వచ్చిన దానిని పొందింది.
ముంబై నుండి ప్రయాణ సమయంలో, రైలు యొక్క మొదటి విరామం కర్జత్ వద్ద ఉంది. రైలు పర్వత మార్గం అధిరోహించేందుకు సహాయ పడేందుకు వీలుగా ఇక్కడ రైలు వెనుక బ్యాంకర్ వాహనములు తగిలించి సిద్ధం చేస్తారు. రైలు అప్పుడు, పైకి ఎక్కిన తర్వాత లోనావాలా వద్దకు చేరుతుంది. ఆపైన, చివరకు ప్రధాన పూణే రైల్వే స్టేషను వద్ద ఆగిపోయే ముందు, పూణే సమీపంలోని శివాజీనగర్ స్టేషను వద్దకు చేరుతుంది. ఈ రైలు, నాగార్గలి సమీపంలోని భోర్ ఘాట్ లో అంబర్‌నాథ్ వద్ద డెక్కన్ ఎక్స్‌ప్రెస్ అయిన ఇంటర్‌సిటీ ఎక్స్‌ప్రెస్‌ను, లోనావాలా వద్ద ఇంద్రాయణి ఎక్స్‌ప్రెస్ లను దాటుతుంది.
పూణే విడిచిపెట్టాక, ముంబై గమ్యం చేరే ముందు రైలు లోనావాలా, దాదర్ స్టేషన్లు వద్ద మాత్రమే ఆగుతుంది. రైలు దాని యొక్క బ్రేకులు తనిఖీ చేయడానికి ఒక నిటారుగా దిగుట ప్రారంభంలో ఉన్న మంకి హిల్ అనే పాయింట్ వద్ద కొన్ని నిమిషాలు ఆగుతుంది. దీనిని "సాంకేతిక విరామం" అని పిలుస్తారు, ఒక స్టేషను వద్ద ఒక షెడ్యూల్ విరామం మాత్రము కాదు. ఈ రైలు, ఇంద్రాయణి సూపర్‌ఫాస్ట్ ఎక్స్‌ప్రెస్ను మాలవ్లీ వద్ద, ఠాకూర్వాడి సమీపంలో భోర్ ఘాట్ లో ఇంటర్‌సిటీ ఎక్స్‌ప్రెస్, కర్జత్ వద్ద డెక్కన్ ఎక్స్‌ప్రెస్ లను దాటుతుంది.
డెక్కన్ క్వీన్ సూపర్‌ఫాస్ట్ ఎక్స్‌ప్రెస్ లేదా డెక్కన్ క్వీన్ ఎక్స్‌ప్రెస్ లేదా డెక్కన్ క్వీన్ , ఒక భారతీయ ప్రయాణీకుల రైలు. ఇది పూణేతో ముంబైను కలుపుతుంది. ఈ రంగంలో అత్యంత ప్రాచుర్యం పొందిన రైళ్లులో ఇది ఒకటి. అంతేకాక రెండు నగరాల మధ్య ప్రయాణించే వేల కొద్దీ ప్రయాణీకులకు రోజువారీ రవాణా యొక్క మార్గంగా ఇది ఉంది. ఇది భారతీయ రైల్వేలులో ఒక ప్రతిష్ఠాత్మకమైన రైలు.
డెక్కన్ క్వీన్ సైతం రైలు అభిమానులకు అత్యంత ఇష్టమైన రైళ్లు యందు ఇది ఒకటి. ప్రతి సంవత్సరం జూన్, 1 న దీనిలో ప్రయాణించే సాధారణ నెలవారీ ప్రయాణీకులు, రైలు అభిమానులు, ప్రయాణీకులు, రైల్వే అధికారులు అందరూ రైలు యొక్క పుట్టినరోజు జరుపుకుంటారు. 'డెక్కన్ క్వీన్ 2015 జూన్ 1 నాటికి దాని సేవల యొక్క 86 వ సంవత్సరం లోనికి ప్రవేశించింది."""
భారతదేశం యొక్క మొదటి సర్టిఫైడ్ రైలు భోపాల్ హబీబ్గంజ్ - హజ్రత్ నిజాముద్దీన్ మధ్య నడుస్తూ ఉన్న షాన్ - ఇ - భోపాల్ ఎక్స్‌ప్రెస్ తర్వాత డెక్కన్ క్వీన్ భారతదేశంలో ఐఎస్‌ఒ 9000 సర్టిఫికేషన్ కలిగిన రెండవ రైలు. ఇంజనుతో సహా ఇది పదహారు కోచ్‌లు కలిగి ఉంటుంది.
శీఘ్రంగా స్ఖలిస్తోన్నామని అనుకొనే వారు నిదానాన్ని అలవర్చుకోవాలి. మధ్య మధ్యన సంభోగానికి విరామాన్నిస్తూ, దీర్ఘంగా శ్వాసిస్తూ, తిరిగి ప్రారంభిస్తూ ఉండటం నేర్చుకోవాలి. సంభోగ సమయంలో ఇది ఇబ్బందిగా ఉంటే మొదట హస్తప్రయోగంలో దీనిని కొంతమేరకు అభ్యసించి, ఇదే అభ్యాసాన్ని సంభోగానికి వర్తింపజేయాలి. విరామాన్నిచ్చినపుడు స్ఖలనాన్ని ఆపుకోలేకపోతుంటే స్వంతంగా గానీ, భాగస్వామి గాని స్ఖలనం అవకుండా ప్రురుషాంగ రంధ్రం వద్ద సున్నితంగా వ్రేళ్ళతో అదిమి పట్టి ఉంచవచ్చును.
కెగెల్ ఎక్సర్సైజు చేయటం. మూత్రవిసర్జన చేసే సమయంలో మధ్యలో హఠాత్తుగా ఆపే ప్రయత్నం చేయటం. ఇలా చేయటం వలన మూత్రనాళం, దాని చుట్టూ ఉండే కండరాలపై పురుషునికి నియంత్రణ పెరుగుతుంది. తద్వారా స్ఖలనాన్ని నియంత్రించవచ్చును. (ఈ ఎక్సర్సైజు మూత్ర విసర్జన చివరి వరకూ చేస్తే, విసర్జన నొప్పికి దారి తీయవచ్చును. కావున మొదటే రెండు-మూడు మార్లు ఆపే ప్రయత్నం చేసి, చివరన సాధారణ మూత్ర విసర్జన చేయటం ఉత్తమం.)
పురుషుడు స్త్రీ పైన ఉండి సంభోగించే భంగిమలను కాకుండా, స్త్రీయే పురుషుని పై ఉండి సంభోగించే భంగిమలను అనుసరించాలి. దీని వలన స్త్రీకి పురుషుడిపై నియంత్రణ ఉంటుంది. పురుషుడికి అనవసర ఆందోళన తగ్గి మనసు ప్రశాంతంగా ఉండటంతో స్ఖలనం నిదానిస్తుంది.
సంభోగమంటే కేవలం స్థంబించిన పురుషాంగాన్ని యోనిలోకి ప్రవేశపెట్టి స్ఖలించటం అనే అభిప్రాయం నుండి బయటపడాలి. స్పర్శ, మాట్లాడటం, వినటం, చూడటం, వాసనలు చూడటం కూడా రతిసంబంధిత అంశాలేనని గుర్తించాలి. కౌగిలింతలు, చుంబనాలు, హస్త ఘతాలు వంటి వాటిని అలవర్చుకోవాలి. ఇవన్నీ జరిగేటప్పుడు పురుషుడు తనకు ఎలా అనిపిస్తోందో తానే స్వయంగా తెలుసుకోవాలి. క్రమంగా వారిపై వారికే నియంత్రణ హస్తగతమౌతుంది.
ప్రత్యామ్నాయ మార్గాలైన ముఖరతి, కామోద్దీపనకు వ్రేళ్ళను లేదా సెక్స్ టాయ్స్ వాడటం, పరస్పర హస్తప్రయోగం, శృంగార సాహిత్యం కలిసి చదవటం, శృంగార సంభాషణలు చేయట వంటి ఇరువురికీ ఆమోదయోగ్యమైన కార్యకలాపాలు చేయటం అవలంబించాలి.
ఒత్తిడి, ఆందోళనలలో ఉన్న సమయాలలో శీఘ్ర స్ఖలనం సర్వసాధారణం. అయితే ఏది శీఘ్రస్ఖలనం, ఏది కాదు అనేది చర్చించవలసిన అంశం. సాధారణంగా పురుషుడు తాను స్ఖలిస్తాననుకొన్న సమయం కన్నా ముందే స్ఖలించటం, లేదా భాగస్వామిని సంతృప్తి పరచే లోపే స్ఖలించటాన్ని శీఘ్రస్ఖలనంగా పరిగణించవలసి ఉంటుంది. చాలా మంది పురుషులు, స్థంబించిన పురుషాంగాన్ని యోని లోకి ప్రవేశపెట్టిన 2-3 నిముషాలకు స్ఖలిస్తారు. (పుస్తకాలు, చిత్రాలు, పుకార్లు ఈ నిడివిని అతిశయంగా పెంచి గంటల తరబడి పురుషులు సంభోగించటం వంటివి చెప్పటం/చూపటం చేస్తాయి. కానీ ఇది వాస్తవం కాదు.) అదే స్త్రీలకైతే భావప్రాప్తి పొందటానికి సంభోగ సమయం 12-14 నిముషాల నిడివి అవసరం ఉంటుంది. కానీ ఈ సంభోగ సమయం ఆసాంతం యోని సంభోగమే అవ్వవలసిన అవసరం లేదు. కేవలం యోని సంభోగంతోనే వారు భావప్రాప్తి చేరుకొనరు. స్త్రీ భావప్రాప్తి పొందుటకు చుంబనం, స్పర్శ, యోనిశీర్ష ప్రేరేపణ వంటి ఇతర అనేక చర్యల అవసరం అవుతాయి. వాస్తవానికి కొంత మంది స్త్రీలు హస్తప్రయోగం చేసేటప్పుడు ఎటువంటి యోని సంభోగం లేకుండానే కేవలం యోనిశీర్ష ప్రేరేపణ తోనే భావప్రాప్తి పొందగలరు.
పురుష శక్తి కరుణ, ఉపాయాలకి సంకేతము. స్త్రీ శక్తి ప్రజ్ఞకి సంకేతము. శివ-శక్తుల అనంత కౌగిలి గురించి, ఈ భంగిమలో అనుసంధానించబడే వ్యతిరేక శక్తుల గురించి, దీనిని అవలంబంచటంలో పొందగలిగే సత్ఫలితాల గురించి నవ తంత్రములో విస్తృతంగా చర్చించబడింది. అంతే కాక ఈ భంగిమ ద్వారా సాధారణ గృహస్థు లైంగిక పారవశ్యాన్ని ఎలా పెంచుకొనవచ్చునో కూడా నవ తంత్రము తెలుపుతుంది
దీనిలోని నాలుగు సమద్విబాహు త్రిభుజాలు ఉర్ధ్వముఖంగా ఉండి శివుణ్ణి లేదా పురుష శక్తిని సూచిస్తాయి. అయిదు సమద్విబాహు త్రిభుజాలు నిమ్మముఖంగా ఉండి శక్తిని లేదా స్త్రీని సూచిస్తాయి. కావున శ్రీ చక్ర యంత్రము వ్యతిరేక దివ్యశక్తుల సంగమముని సూచిస్తుంది.
శివ లింగము యొక్క పరిపూర్ణ రూపం, లింగ యోనిలో అమర్చబడిన లింగము. లింగ యోనుల సంగమం స్త్రీ శక్తియైన నిష్క్రియాత్మక విశ్వం, పురుష శక్తియైన క్రియాత్మక గతుల అద్వైత ఐక్యతను సూచిస్తుంది. ఇదే జీవరాశి యొక్క ఉద్భవంగా ఘోషిస్తుంది
లింగానికి చేసే ప్రత్యేక పూజలు, భక్తులు లింగాన్ని తమ చేతితో స్పృశించటం, తమ తలను లింగానికి ఆన్చటం వంటివి పురుషాంగం పై గౌరవభావం నెలకొల్పటానికి నిర్దేశించబడినవి
శివుడు అభిషేక ప్రియుడని తెలపటం, శివ లింగాన్ని పంచామృతాలతో అభిషేకించటం, పురుష జాతిని లైంగికత ద్వారా ప్రసన్నం చేసుకొనటం, పురుషులను సుఖసంతోషాలతో ఉంచటం కొరకు నిర్దేశించబడినవి
లైంగిక ప్రేరేపణను అందించే స్పర్శ, వాసన, చూపు, ఆలోచన లేదా ఊహ పురుషులలో లైంగిక స్పందనను కలుగజేస్తుంది. సాధారణ స్థితిలో పురుషాంగం లోనికి ప్రవహించే రక్తం, పురుషాంగం నుండి బయటకు ప్రవహించే రక్తం సమపాళ్ళలో ఉంటుంది. అయితే, అంగస్థంబన జరుగుతూ ఉన్న సమయంలో బయటకు ప్రవహించే రక్తం కన్నా లోనికి ప్రవహించే రక్తం క్రమంగా హెచ్చుతుంది. దీంతో చాలా రక్తం పురుషాంగం లోనే బంధించబడి ఉంటుంది. అందుకే అది వ్యాకోచించి గట్టిపడుతుంది. వృషణాలు పరిమాణంలో పెరగటం, చనుమొనలు గట్టిపడటం లేదా నిక్కబొడుచుకొనటం, అధిక రక్తప్రసరణ జరిగిన చోట చర్మం ఎర్రబడటం జరుగుతాయి. రక్త పీడనం, గుండె వేగం, శ్వాసవేగం కూడా పెరుగుతాయి. శరీరం ఆసాంతం కండరాలలో పట్టు పెరుగుతుంది. తర్వాత పురుషుడు సంభోగానికి ఉపక్రమిస్తాడు.
వీర్యస్ఖలనం చేస్తేనే భావప్రాప్తి కలుగుతుందని, భావప్రాప్తి కలిగినపుడు కచ్చితంగా వీర్యస్ఖలనం జరుగుతుందనే అభిప్రాయాలు మనసులోతుల్లో నాటుకు పోయి ఉండటం
నిత్యజీవితంలో పురుషుడు నిర్వహించవలసినస పాత్రలు, బాధ్యతల వలన పురుషుడు ఎదుర్కొనే ఒత్తిడి. ఉదా:ఉద్యోగిగా, తండ్రిగా, సోదరునిగా, పుత్రునిగా, గృహస్థుగా, లైంగిక భాగస్వామిగా
గత చేదు అనుభవాల కారణంగా. ఉదా: లైంగిక దాడికి గురై ఉండటం, లైంగికంగా దుర్వినియోగం చేయబడి ఉండటం, గర్భం తెస్తానేమోనన్న/సుఖవ్యాధులు సోకుతాయేమోనన్న భయం
భూమిపై ప్రకృతిగా అవతరించిన ఆది పరాశక్తి పరబ్రహ్మ స్వరూపం. పరమసత్య స్వరూపం. సృష్టి యొక్క మూల సృష్టికర్త, పరిరక్షకురాలు, వినాశకారి. ఆది పరాశక్తే అఖండ సత్యం. ఈ శక్తి దానికై అదే సంపూర్ణం. ఈ జగత్తుకు శివుడిని పురుషుని రూపంలో ఆహ్వానించటానికి తాను స్త్రీ రూపంలో జన్మనెత్తినది. భూభాగం పై ఆది పరాశక్తి ప్రాథమికంగా ఫలవంతమైన స్త్రీ స్వరూపంలో అవతరించిననూ పురుషావతారంలోనూ ఆ శక్తి నిగూఢంగా దాగి ఉంది. సాక్షాత్ పరమశివుడి స్త్రీ రూపమే ఆది పరాశక్తిగా, ఈ రూపమే మహాదేవిగా, పార్వతీ దేవిగా గుర్తింపబడుతోంది.
క్షీరసాగరమథనం అనంతరం దేవతలకు, రాక్షసులకు అమృతం పంచేందుకు విష్ణువు మోహినిగా అవతారం ధరించి కార్యం నిర్వహిస్తాడు. తరువాత అదే రూపంలో విహరిస్తున్న మోహినిని చూసి శివుడు ఆమె పట్ల ఆకర్షింపబడతాడు. వారి కలయికతో శివకేశవుల తేజస్సుతో శాస్త జన్మించాడు.
ఎప్పటికప్పుడు భావప్రకటనలు చేసుకొంటూ ఉండాలి. లేకపోతే చిన్నచిన్న పొరపొచ్ఛాలే పెద్ద అభిప్రాయభేదాలకు దారితీసే ప్రమాదం ఉంది. దీనివల్ల భాగస్వాములకు మధ్య క్రమంగా దూరం పెరిగిపోయే ప్రమాదం ఉన్నది
శివుడికి, కేశవుడికి పుట్టిన సంతానం తప్ప నన్నెవరూ జయించకూడదు. అది కూడా ఆ హరిహర తనయుడు పన్నెండేళ్ళపాటు భూలోకంలోని ఒక రాజు వద్ద సేవా ధర్మం నిర్వర్తించాలి, అలా కానిపక్షంలో అతడు కూడా నా ముందు ఓడిపోవాలి.
ప్రతి పురుషుడు కొండకచో అంగస్థంబన సమస్యలు ఎదుర్కొంటారు. ఇది సర్వసాధారణం. ఎపుడో ఒక మారు ఈ సమస్యను ఎదుర్కొన్నంత మాత్రాన నపుంసత్వం ఆవహించినట్లు కాదు. కొందరు పురుషులలో హస్తప్రయోగం సమయంలో అంగం స్థంబించిననూ, భాగస్వామితో సంభోగానికి పూనుకొన్నపుడు మాత్రం సమస్యగా ఉంటుంది. ఇది ఎంతమాత్రం విచిత్రం కాదు.
ఈ క్రింది ఆకర్షణలలో కొన్ని సరి అనిపించిననూ, మరికొన్ని మనల్ని ఆశ్చర్యానికి గురి చేసిననూ ఇవి వాస్తవాలు. పైగా పురుషుని అనుభవంలో ఇవి ఆరోగ్యకరం, సహజం, సాధారణం.
లతా మంగేష్కర్ ఆలపించిన, వేకువ ఝామునే శివుని స్తుతిస్తూ, ఆ కుగ్రామంలో శివాలయాన్ని శుభ్రపరచే యువతిగా జీనత్ ఆమన్ నటించిన ఈ గీతం ఏ హిందువు మరువలేనిది. హైందవ ధర్మంలోని భక్తి/ఆధ్యాత్మికతలోనే పురుష లైంగికత శివుని రూపంలో నిగూఢమై ఉన్నదని, అది సత్యమని, అదే సుందరమని ఈ గీతం స్పష్టంగా తెలియజేస్తుంది!
అనాదిగా పురుష లైంగికత స్త్రీపురుషులిరువురికీ సమానంగా ఆనందోత్సాహాలని ఇచ్చింది. లలిత కళలలో, సంగీతంలో, సాహిత్యంలో అనేకానేకులకు ప్రేరణగా నిలిచింది. జీవరాశి జవసత్వాలతో కొనసాగటానికి భూమిపై జనాభివృద్ధికి కారణభూతమైనది. అయిననూ పురుష లైంగికత సానుకూల అభిప్రాయాన్ని మాత్రం పొందలేకపోయింది.
పురుష లైంగికత అనగా పురుషుల శారీరక/మానసిక/సాంఘిక/సాంస్కృతిక/రాజకీయ లైంగిక స్వభావము, లైంగిక వాంఛలు, లైంగిక చర్యలు, లైంగిక స్పందనలు, వాటి సంబంధిత ప్రక్రియలు. పురుషుల లైంగికతకు సంబంధించిన నీతినియమాలు, మతంలోని పురుష లైంగికతలు కూడా పురుష లైంగికతలో భాగాలే.
పురుష లైంగికతలోని స్వేచ్ఛను కొన్ని సంఘాల ఆమోదించగా, కొన్ని సంఘాలు ఆమోదించకపోవచ్చును. అందుకే కెనడా వంటి దేశాలు లింగభేదానికి, లైంగికతకు, లైంగిక వాంఛలకు, లైంగిక ఆకర్షణలకు అతీతంగా మానవ లైంగిక హక్కులను పరిరక్షించటానికి చట్టాలను చేశాయి.
ప్రస్తుత సభ్యసమాజం పురుష లైంగికతను హేయమైనదిగా, మొరటుదనం గలదిగా, మృగతృష్ణగా పొరబడుతోంది. కానీ ఈ దురభిప్రాయానికి విరుద్ధంగా స్త్రీ లైంగికత ఎంత భిన్నమైనదో, క్లిష్టమైనదో, అద్భుతమైనదో పురుష లైంగికత కూడా అంతే భిన్నం, క్లిష్టం, అద్భుతం.
శివుడి మూర్తీభవించిన రూపమే కాలగతికి చిహ్నం. ఆది పరాశక్తి యొక్క శక్తితో శివుడిలో చలనము కలుగుతుంది. ఈ శక్తితోనే శివుడు విశ్వవినాశనానికి, దాని పునర్నిర్మాణానికి కారకుడౌతాడు. మహాశక్తియే శివుడి భార్య.
పురుషులు తమని తాము అర్థం చేసుకోకుండా, తమకు కావలసిందేమిటో తెలుసుకోకుండా దూసుకుపోవాలనుకోవటం వలన తమను తాము పురుషులుగా స్థాపించుకోలేక, కావలసినది అందుకోలేక అర్థం లేని పోటీతత్వంలో ఇరుక్కుపోతారు.
హిందూమతములో సృష్టి ప్రారంభం నుండే మానవ లైంగికతకు ప్రాధాన్యత ఉంది. దీనిలో భాగంగానే పురుష లైంగికత, స్త్రీ లైంగికతలు అనాదిగా ప్రస్తావించబడినవి.
మొదటి నుండి స్త్రీలతో పోలిస్తే పురుషులలోనే లైంగిక ఆసక్తి ఎక్కువ అనే నానుడి ఉంది. ఇందులో ఎంతోకొంత సత్యం లేకపోలేదు.
రావూజీ నేతృత్వంలోని అమ్మ సంస్కృతి సంస్థాన్ ప్రదర్శించిన 93 నిరంతర నాటక ప్రదర్శనలకు ముద్దంశెట్టి ప్రత్యేక ఆహ్వానితుడు. విశాఖ సాహితి ఉపాధ్యక్షుడిగా సేవలందించాడు. ఇతడు తన డెబ్భై తొమ్మిదవ ఏట 12 మే 2005 న మరణించాడు. ముద్దంశెట్టి హనుమంతరావు నవలలు, పూర్తి సాహిత్యంపై ఏప్రిల్ 2001లో కె.పరిపూర్ణ అనే పరిశోధకురాలు పరిశోధన చేసి డాక్టరేట్ పొందింది.
ఒకట్రావెల్ ఏజన్సీ షిర్ఢి యాత్రకు సరికొత్త బస్సులు అని ప్రకటిన ఇచ్చారు. దీనిని నమ్మి టికెట్లు రేజర్వేషను చేయించుకున్నారు. తీరా ప్రయాణం రోజూన చూస్తే డొక్కుబస్సు కొత్తబస్సుపేరుతో మోసంచేసినందుకు తోటి ప్రయాణీకులను ఒప్పించి వినియోదగారుల కోర్టులో కేసునేసి పరిహారం ఇప్పించారు.
చెన్నైనుంచి హైదరాబాదు రైలులో ప్రయాణం చేస్తుంటే రైల్వే కేటరింగు సిబ్బంది గూడూరులో భోజనం సరఫరాచేస్తామని డబ్బులు వసూలుచేసారు భోజనం మాత్రం రాలేదు. రంగారెడ్డిజిల్లా వినియోగదారుల ఫోరంలో రైల్వే శాఖ పై గెలిచి నష్ట పరిహారం పొందారు.
కొత్తపేట నివాసి ఒక వృద్ధురాలికి రు.13000/- కురెంట్ చార్జీలు కట్టాలని బిల్లు పంపించారు. విస్తుపోయిన భాదితురాలు అధికారులకు ఫిర్యాదుచేసింది. మొదట బిల్లుచెల్లించండి. తరువాత ఫిర్యాదును పరిశీలిస్తాం కట్టకపోతే కనెక్షన్ తొలగిస్తాం అని అధికారులు బెదిరించారు. చేసేదిలేక బిల్లు మొత్తం చెల్లించారు. తరువాత అధికారులు విచారణలో తప్పుడుబిల్లు పంపినట్లు రుజువైనా అమెచెల్లించిన డబ్బు తిరిగివ్వలేదు. 15 సార్లు కాళ్ళు అరిగేలాగా తిరిగినా అధికారులు పట్టించుకోలేదు. విధిలేని పరిస్థితులలో ఆమె వినియోగదారుల ఫోరంను ఆశ్రయిచారు. ఫోరంలో ఆమెతరపున వాదించారు. ఫోరం తనతీర్పులో వృద్ధురాలికి మనోవేదన కలిగించినందుకు దారిఖర్చులకు రెండువేలు, కోర్టుఖర్చులకు వెయ్యిరూపాయలు 24 శాతం వడ్డితో సహా చెల్లించాలని కోర్టు ఉత్తర్వులు జారీచేసింది.